પુનિયાએ પોતાની તૈયારી માટે સ્માર્ટ ફોન પર વિશ્વના દિગ્ગજ રેસલરોના વીડિયો જૂએ છે. તેમના દરેક એંગલ પર ધ્યાન રાખતો હતો. બજરંગ પુનિયાએ 2011ની વર્લ્ડ જુનિયર ચેમ્પિયનશિપમાં ગોલ્ડ જીત્યો હતો જ્યારે 2014માં હંગેરામાં યોજાયેલા વર્લ્ડ કપ મુકાબલામાં બ્રોન્ઝ મેડલ જીત્યો હતો. તે પછી ગ્લાસ્ગો કોમનવેલ્થ ગેમ્સમાં બજરંગે સિલ્વર મેડલ જીત્યો હતો. બજરંગે ત્યારબાદ ગત વર્ષે સિનિયર એશિયન રેસલિંગ ચેમ્પિયનશિપમાં કોરિયાના લી શુંગ ચુલને 6-2થી હરાવી ભારતને પ્રથમ ગોલ્ડ મેડલ અપાવ્યો હતો. આ ઉપરાંત ઓસ્ટ્રેલિયાના ગોલ્ડકોસ્ટ ખાતે યોજાયાલી કોમનવેલ્થ ગેમ્સમાં પણ બજરંગે ગોલ્ડ મેડલ જીત્યો હતો.